Þórdís Kolbrún R. Gylfadóttir , dómsmálaráðherra , hefur falið refsiréttarnefnd að skoða hvort rétt sé að setja refsiákvæði í hegningarlög sem tekur sérstaklega á auðkennaþjófnaði . Slíkur þjófnaður , þar sem einstaklingar eru að villa á sér heimildir á samfélagsmiðlum , hefur verið að aukast hér á landi en samkvæmt varahéraðssaksóknara lenda sífellt fleiri slík mál á borði hennar Þetta kemur fram í svari ráðherra við fyrirspurn frá Líneik Önnu Sævarsdóttur , þingmanni Framsóknarflokksins , um auðkennaþjófnað á netinu . Auglýsing Engin ákvæði er að finna í hegningarlögum um auðkennaþjófnað sem gerir ákæruvaldinu erfiðara fyrir að sækja slík mál . Refsiréttarnefnd fer nú yfir hver sé skilgreining á auðkennaþjófnaði og hversu algeng auðkennaþjófnaður á netinu er . Auk þess skoðar nefndin hvort að rétt sé að setja refsiákvæði um slíkan þjófnað í hegningarlögum . Kolbrún Benediktsdóttir , varahéraðssaksóknari , sagði í samtali við mbl.is í maí síðastliðnum að mál sem tengjast auðkennaþjófnaði séu sífellt að aukast . Hún sagði jafnframt að erfitt væri að eiga við mál af þessu tagi þar sem engin ákvæði snerta á slíkum þjófnaði í hegningarlögum . „ Við sjáum alltaf meira og meira af málum sem koma upp þar um er að ræða einhverskonar auðkennaþjófnað . Auðkennaþjófnaður getur verið í ýmisskonar tilgangi . Gert í auðgunartilgangi til að þess koma höggi á einhvern , meiða æru hans eða í einhverjum svona tilgangi . Það er eitthvað sem þarf að skoða , “ sagði Kolbrún . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .